Vyf sterf in gru-botsing - Maroela Media
Volgens Emer-G-Med is hulle saam met paramedici van Netcare 911 omstreeks 16:20 Saterdagmiddag na die toneel op die R562 naby Celliersstraat ontbied, waar 'n bakkie en 'n motor gebots het.
Drie mans, 'n vrou en 'n vierjarige meisie, almal passasiers in die motor, is op die toneel dood verklaar. Die bestuurder was in die wrak vasgekeer en moes met meganiese toerusting verwyder word. Hy het ernstige beserings opgedoen en is in 'n kritieke toestand na 'n nabygeleë hospitaal geneem vir behandeling.
Die bakkie se bestuurder en insittendes het geringe tot matige beserings opgedoen. Die meeste van die 10 passasiers het agterop die bakkie gesit. Hulle is op die toneel behandel voordat hulle na nabygeleë hospitale geneem is vir verdere behandeling.
Die presiese oorsaak van die ongeluk word ondersoek, maar sover lyk dit asof die bestuurder van die motor beheer verloor en op die nat pad gegly het voordat dit in die aankomende verkeer beland het.
Brandslagoffer Sean: Ma huil trane van blydskap
Bertus · 3 jare gelede
Mense kan nie bestuur en wat van dink…spoed, nat pad en oorlaai is n dodelike kombinasie… Hier is die gevolge…
Soos ons verneem het van bestuurskole ten toetsbeamptes wat saam span en bestuurslisensies tekoop aanbied is verbasend dat daar nie meer padongelukke plaasvind nie!
Eintlik moet daar n wet in gestel word wat verbied dat einige passasiers agter op n bakkie ry!!!
In V.S.A is dit verbode. As ek reg onthou is dit verbode n bakkie moet n canopy op hê.
bakoor · 3 jare gelede
Die pad is net so erg soos die maloto pad. Almal wil eetste by hulle plekke wees en sit net voet in die hoek
Ordentlik · 3 jare gelede
Bestuur net ordentlik en verantwoordelik en hierdie ongelukke sal NIE gebeur.
Daar is 'n hoeka-oue wet teen passasiers wat agterop 'n oop bakkie vervoer word. Geen sitplekke, geen sitplekgorderls, net die oop blou lug.